**Liperin perusopetuksen koulujen järjestyssäännöt**

Kouluissamme noudatetaan järjestyssääntöjämme ja voimassa olevaa lainsäädäntöä. Järjestyssäännöillä edistämme koulun sisäistä järjestystä, opiskelun esteetöntä sujumista sekä turvallisuutta ja viihtyisyyttä.

Koulujemme järjestyssääntöjä noudatetaan kouluaikana koulualueella, opettajan määrittämissä oppimisympäristöissä sekä koulun järjestämissä tilaisuuksissa.

**Oppilaan oikeudet**

Oppilailla on oikeus maksuttomaan opetukseen kaikkina koulun työpäivinä.

Kaikkia oppilaita kohdellaan kouluissamme yhdenvertaisesti ja tasa-arvoisesti. Kouluissamme on suunnitelmat ja toimintamallit, joiden avulla suojataan kaikkia oppilaita väkivallalta, kiusaamiselta, syrjinnältäja häirinnältä. Oppilailla on oikeus turvalliseen oppimisympäristöön.

**Oppilaan velvollisuudet**

Oppilaiden tulee osallistua opetukseen koulun työpäivinä. Huoltaja voi anoa lupaa poissaoloon Wilman kautta. Oppilaiden tulee suorittaa tunnollisesti saamansa tehtävät.

**Hyvä käytös ja hyvien tapojen mukaan toimiminen**

Oppilaiden tulee käyttäytyä asiallisesti ja muita kiusaamatta ja syrjimättä sekä toimittava siten, ettei hän vaaranna muiden opiskelijoiden, oppilaitosyhteisön tai opiskeluympäristön turvallisuutta tai terveyttäkoulussa ja koulumatkoilla.

Kohteliaalla ja hyvällä käytöksellä otetaan muut huomioon. Kaikkien kanssa tehdään yhteistyötä ja kaikenlaiseen kiusaamiseen puututaan välittömästi. Oppitunneille saavutaan ajoissa. On tärkeää noudattaa ohjeita ja antaa kaikille työskentelyrauha. Kouluun tulee pukeutua asiallisesti ja tarkoituksenmukaisesti kullekin oppitunnille.

Välitunnit vietetään koulun alueella, josta saa poistua vain pyytämällä luvan koulun aikuiselta. Välitunneilla noudatetaan annettua ohjeistusta ja käyttäydytään rauhallisesti. Koulumatkoilla tulee noudattaa liikennesääntöjä. Koulumatkalla käytettäviä kulkuvälineitä tulee säilyttää koulupäivän ajan niille osoitetuilla paikoilla.

**Vastuullinen toiminta laitteiden ja tietoturvan osalta**

Koulun tietoteknisiä laitteita sekä koulun tietoverkkoa tulee käyttää annettujen ohjeiden mukaisesti. Omia laitteita saa käyttää opiskeluun oppituntien tai muun opetussuunnitelman mukaisen opetuksen aikana vain opettajan luvalla. Omat laitteet eivät saa häiritä opetusta.

Annettuja tietoturvaohjeita tulee noudattaa. Omissa töissä tulee aina ilmoittaa lähteet, jos työssä on käytetty toisen tekstiä tai kuvia. Toisia ei saa kuvata ilman lupaa. Toisesta henkilöstä saa julkaista valokuvan tai videon internetissä, sosiaalisessa mediassa tai muussa julkisessa paikassa vain hänen luvallaan.

**Siisti ja turvallinen ympäristö**

Siisti ympäristö lisää viihtyvyyttä ja turvallisuutta. Turvallisuusohjeita tulee noudattaa kaikkialla koulun alueella. Havaituista vaaranpaikoista tai uhkista tulee ilmoittaa koulun aikuisille. Koulun omaisuudesta, oppimateriaaleista ja omista tavaroista tulee pitää hyvää huolta. Myös toisten omaisuutta tulee kunnioittaa. Roskat tulee huolehtia roskikseen. Oppilailla on vahingonkorvauslain mukainen korvausvelvollisuus sekä velvollisuus puhdistaa turmelemansa koulun omaisuus.

**Päihteet ja vaaralliset esineet**

Kouluun ei saa tuoda eikä pitää koulupäivän aikana hallussa perusopetuslain 29 §:n mukaisia esineitä tai aineita, joiden hallussapito on laissa kielletty tai jolla voidaan vaarantaa omaa tai toisen turvallisuutta tai vahingoittaa omaisuutta. Kouluun on kiellettyä tuoda muun muassa alkoholia, tupakkaa ja tupakkatuotteita, huumausaineita, veitsiä, ampuma-aseita, voimakkaita laserosoittimia sekä muita vastaavia esineitä ja aineita.

**Kurinpito**

Järjestyssääntöjen noudattamatta jättäminen voi johtaa seuraamuksiin. Kurinpidossa ja työrauhan turvaamisessa voidaan käyttää vain perusopetuslain 36 §:ssä mainittuja keinoja, joita ovat kasvatuskeskustelu, jälki-istunto, kasvatuksellisista syistä määrättävä työtehtävä, kirjallinen varoitus, määräaikainen erottaminen, oikeus ottaa haltuun esineitä tai aineita sekä oikeus tarkastaa oppilaan tavarat.

Oppilaalta voidaan perustellusta syystä evätä oikeus osallistua opetukseen jäljellä olevan työpäivän lisäksi myös seuraavana työpäivä. Epääminen on mahdollista, jos on olemassa vaara, että toisen oppilaan tai muun henkilön turvallisuus kärsii oppilaan väkivaltaisen tai uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti oppilaan häiritsevän käyttäytymisen vuoksi.

Kurinpitotoimet tulee olla suhteessa tekoon. Oppilaan ikä ja kehitysvaihe otetaan huomioon. Kurinpidollisia toimiaei saa käyttää oppilaita häpäisevällä tai loukkaavalla tavalla.

Koulun rehtorilla ja opettajilla on velvollisuus ilmoittaa tietoonsa tulleesta koulussa tai koulumatkalla tapahtuneesta taiepäillystä häirinnästä, kiusaamisesta,syrjinnästätai väkivallasta niihin syyllistyneen ja niiden kohteena olevan oppilaan huoltajalle tai muulle lailliselle edustajalle.

**Järjestyssäännöistä tiedottaminen**

Järjestyssäännöt käsitellään oppilaiden kanssa jokaisen lukuvuoden aluksi. Järjestyssäännöt ovat nähtävillä Liperin kunnan Pedanet-sivuilla. Järjestyssääntöjä tarkistetaan säännöllisesti.